
     545400 SIGHIŞOARA
Str. Muzeului nr. 7, Tel./Fax 0265 - 771278

H O T Ă R Â R E A   N R. 254
                                                           din 29 noiembrie 2018
      privind modificarea Anexei nr. 1 la Hotărârea Consiliului Local Sighișoara nr. 106/26.04.2018,     respectiv a Listei de prioritate pentru acordarea locuinţelor A.N.L.
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 31.414/06.11.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere procesul - verbal nr. 31.236/05.11.2018 al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, din care reiese repartizarea conform Listei de prioritate pentru acordarea locuințelor A.N.L., aprobată prin Hotărârea Consiliului Local Sighișoara nr. 17/25.01.2018, listă modificată prin Hotărârea Consiliului Local Sighișoara nr. 106/26.04.2018, precum și eliminarea de pe Lista de prioritate, aprobată prin Hotărârea Consiliului Local Sighișoara nr. 106/26.04.2018, a solicitanților care au primit repartiție pentru locuință construită prin programul Agenției Naționale pentru Locuințe, potrivit Procesului verbal nr. 32.034/12.11.2018;

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare;

Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare;

Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare; 

Având în vedere Hotărârea Consiliului Local Sighișoara nr. 18/28.07.2016 privind stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din această comisie;

Având în vedere Dispoziția Primarului Municipiului Sighișoara nr. 504/22.08.2016 privind constituirea comisiei sociale de analiză pentru repartizarea locuințelor pentru tineri, construite prin A.N.L.;

Având în vedere prevederile Hotărârii Consiliului Local Sighișoara nr. 114/27.12.2016 privind aprobarea listei pentru acordarea locuințelor; 

Având în vedere prevederile Hotărârii Consiliului Local Sighişoara nr. 17/25.01.2018 privind aprobarea Listei de prioritate pentru acordarea locuințelor A.N.L., respectiv ale Hotărârii Consiliului Local Sighişoara nr. 106/26.04.2018 privind modificarea anexei nr. 1 la Hotărârea Consiliului Local Sighișoara nr. 17/25.01.2018 privind aprobarea Listei de prioritate pentru acordarea locuințelor A.N.L;

Având în vedere prevederile Hotărârii Consiliului Local Sighișoara nr. 134/31.05.2018 privind avizarea unor schimburi de locuințe, modificarea Listei de prioritate pentru acordarea locuințelor A.N.L. și repartizarea în regim de închiriere a unor apartamente din blocurile construite prin Agenția Națională pentru Locuințe, aflate în administrarea S.C. Apă Termic Transport S.A.;

Având în vedere prevederile Hotărârii Consiliului Local Sighișoara nr. 216/25.10.2018 privind avizarea unor schimburi de locuințe, aflate în administrarea S.C. Apă Termic Transport S.A. și repartizarea în regim de închiriere a unui apartament din blocurile construite prin Agenția Națională pentru Locuințe;   

Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin Agenția Națională pentru Locuințe, administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighișoara nr. 97/28.11.2016;

Având în vedere îndeplinirea condițiilor legale pentru obținerea unei locuințe în blocurile construite prin Agenția Națională pentru Locuințe; 

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 31.414/06.11.2018, cu propunerea de modificare a Listei de prioritate pentru acordarea locuințelor A.N.L., anexa nr. 1 la Hotărârea Consiliului Local Sighișoara nr. 106/26.04.2018, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. ,,c”, alin. (5) lit. ,,b”, alin. (6) lit. ,, a”  pct. 17 şi alin. (9), art. 45 alin. (3), art. 115 alin. (1) lit. ,,b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

           Art. 1. Se aprobă repartizarea în regim de închiriere a locuinţelor pentru tineri construite prin Agenţia Naţională pentru Locuinţe astfel:

1. Se repartizează apartamentul nr. 7, situat în Municipiul Sighişoara, str. Panseluțelor nr. 14, compus din 2 (două) camere şi dependinţe, domnului Szalosi Alexandru.

2. Se repartizează apartamentul nr. 9, situat în Municipiul Sighişoara, str. Panseluțelor nr. 16, compus din 1 (una) cameră şi dependinţe, domnului Șandor Ioan Mihai.

3. Se repartizează apartamentul nr. 19, situat în Municipiul Sighişoara, str. Panseluțelor nr. 14, compus din 1 (una) cameră şi dependinţe, domnului Dachin Raul Vasile. 

4. Se repartizează apartamentul nr. 20, situat în Municipiul Sighişoara, str. Panseluțelor nr. 19, compus din 1 (una) cameră şi dependinţe, domnului Costea Marius. 

           Art. 2. (1). Date fiind prevederile articolului precedent, având în vedere și prevederile Hotărârilor Consiliului Local Sighișoara nr. 134/31.05.2018 și 216/25.10.2018, se aprobă modificarea Anexei nr. 1 la Hotărârea Consiliului Local Sighișoara nr. 106/26.04.2018, în sensul că se elimină din Lista de prioritate pentru acordarea locuințelor A.N.L. următoarele poziții după cum urmează:

- poziția 7, privind pe Szalosi Alexandru, cu domiciliul în Sighișoara, str. Garoafelor, nr. 20, ap. 2, punctaj  48, data cererii 23.02.2017, nr. camere 2;

- poziția 8, privind pe Chirilă Ioan, cu domiciliul în Sighișoara, str. Mihai Viteazu, nr. 3B, sc. B, ap. 24, punctaj  48, data cererii 15.03.2017, nr. camere 1, conform Hotărârii Consiliului Local nr. 216 din  25.10.2018;

- poziția 9, privind pe Sandor Ioan Mihai, cu domiciliul în Sighișoara, str. Mihai Viteazu, nr. 48, ap. 19, punctaj  43, data cererii 01.03.2017, nr. cameră 1; 

- poziția 13, privind pe Kovacs Sergiu Gheorghe, cu domiciliul în Saschiz, str. Principală, nr. 356, punctaj  42, data cererii 17.07.2017, nr. camere 1, conform cererii de renunțare înregistrată la instituția noastră cu nr. 14.140/17.05.2018;

- poziția 14, privind pe Dachin Raul Vasile, cu domiciliul în Sighișoara, str. Lalelelor, nr. 13, ap. 15, punctaj 39, data cererii 06.01.2017, nr. camere 1;

- poziția 15, privind pe Costea Marius, cu domiciliul în Hoghilag, nr. 38, punctaj 39, data cererii 11.01.2017, nr. camere 1;

- poziția 17, privind pe Sârbu Alexandru Petrișor, cu domiciliul în Sighișoara, str. Plopilor, nr. 2, bl. IV/II, ap.74, punctaj 38, data cererii 29.06.2017, nr. camere 1,  conform repartiției nr. 24.851 din 30.08.2018 și a Hotărârii Consiliului Local Sighișoara nr. 134/31.05.2018.

(2). Se completează Anexa nr. 1 la Hotărârea Consiliului Local Sighișoara nr. 106/26.04.2018, respectiv Lista de prioritate pentru acordarea locuințelor pentru tineri destinate închirierii construite prin A.N.L., cu solicitanții în ordinea descrescătoare a punctajului cumulat obținut, cu mențiunea că la punctaj egal departajarea s-a făcut în funcție de vechimea cererii solicitantului luând în considerare data efectivă a înregistrării cererii (zi/lună/an), având în acest caz, prioritate solicitantul a cărui cerere are vechimea cea mai mare, potrivit anexei nr. 1 la prezenta hotărâre.
Art. 3. Date fiind prevederile articolelor precedente, în urma modificărilor și completărilor, se aprobă Lista de prioritate pentru acordarea locuințelor A.N.L., potrivit Anexei nr. 2  la prezenta hotărâre.

Art. 4. Cu data adoptării prezentei hotărâri, orice alte prevederi contrare, incidente în speță, se abrogă.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, personalul Compartimentului Spaţiu Locativ din cadrul aparatului de specialitate şi S.C. Apă Termic Transport S.A.

Art. 6. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Coman Meluș - Florian         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi.)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  1 ex. Direcția Administrarea Patrimoniului;

  2 ex. Compartimentul Spaţiu locativ;

  2 ex. S.C. Apă Termic Transport  S.A.;

  1 ex. pentru membrii și secretarul Comisiei sociale de analiză pentru repartizarea locuințelor pentru tineri,
                                                                                                                                                             construite prin A.N.L.
  17 ex.
  C.A.B.
